
Uporaba poligrafa u Republici Hrvatskoj primarno je vezano uz predistražni postupak, stadij 
provođenja redarstvenog izvida kaznenog djela. S tog polazišta nužno je bilo pravno urediti 
osnovna pitanja glede poligrafskog ispitivanja/testiranja. U članku se analiziraju pravna rješenja u 
svezi poligrafskog testiranja u Zakonu o kaznenom postupku i Zakonu o policiji. Jedno od 
temeljnih pitanja pravnog rješavanja ovog predmeta je zaštita prava i slobode čovjeka, posebno s 
motrišta njegove dobrovoljnosti i slobode volje pri ispitivanju u predkaznenom postupku. 


Ključne riječi: poligraf, poligrafsko testiranje, poligrafski ispitanik, izvid 
kaznenog djela, izvidna radnja, Zakon o policiji, Zakon o 

UVOD 


Uporaba poligrafskog ispitivanja i provedeni eksperimenti sa poligrafom 
postavljaju doktrini i praksi kaznenog postupovnog prava određena pitanja, izrazito u 
svezi sa mogućnosti iskoristivosti poligrafskog nalaza u kaznenom postupku! 
Uporaba poligrafa i postupak poligrafskog testiranja promatra se sa motrišta temeljnih 
načela kaznenog postupovnog prava gdje se nailazi na niz prigovora. Argumenti koji 
se navode protiv uporabe poligrafa uglavnom se odnose na preispitivanje 
dobrovoljnosti pristanka na poligrafsko testiranje. Bit ovog prigovora nije u 
dobrovoljnom pristanku na poligrafsko testiranje, dakle u činu izražavanja slobode 
volje, u vjeri i nadi da će se u nekom neformalnom ili formalnom postupku potvrditi 
ili negirati neka činjenica; nego u presumpciji krivnje (pa makar ta osoba bila i u 
statusu osumnjičenika) ukoliko ta osoba odbije taj način ispitivanja. Stoga pristalice 


* Asistent i viši predavač na Katedri kriminalistike Visoke policijske škole u Zagrebu. Član Udruge 
poligrafskih ispitivača Hrvatske. 

** Asistent i viši predavač na Katedri kaznenog procesnog prava Visoke policijske škole u Zagrebu. 

! O poligrafskom ispitivanju u stručnoj literaturi do danas mnogo je toga napisano, provedena su mnoga 
istraživanja, a o primjeni i uporabi poligrafskog ispitivanja (posebno nalaza poligrafskog ispitivača) u 
predistražnom postupku i u kaznenom postupku postoje izrazito suprotna mišljenja. Ona se uglavnom kreću 
na kontinuumu zakonski regulirane i od suda priznate uporabe pa do neuporabe rezultata poligrafskog 
testiranja u formalnom kaznenom postupku (uglavnom u kontinentalnoj Europi). (Superina:1997.;148) Može 
se čak reći da poligrafsko ispitivanje spada u izrazito kontraverzno dokazno sredstvo. (Makra:1984.;19) 

ovog prigovora tvrde kako ne može biti riječi o dobrovoljnom pristanku jer se samo 
ispitivanje obavlja u prostorijama policije gdje je kod ispitanika prisutan strah 1 
unutamji psihologijski konflikt “dobrovoljnog pristajanja" na poligrafsko testiranje. 
Tom prigovoru suprotstavlja se argument načela zakonitosti i presumpcija nevinosti. 
Poštivanje ovih osnovnih principa (i kaznenopravnih i kriminalističkih), pored niza 
drugih, prisutni su i kod svih drugih, kako operativno-taktičkih mjera i radnji, tako 1 
kod istražnih radnji koje provode policijski službenici? po čl. 186. 1 196. ZKP“ Druga 
skupina prigovora uglavnom je koncentrirana na samu tehniku poligrafskog testiranja 
i instrument koji registrira psiho-fiziološke reakcije čovjeka-ispitanika na postavljena 
pitanja. S tim u svezi otvorena su i druga pitanja nepravnih znanosti. 

Slijedom ovih uvodnih napomena, središnja pitanja koja će biti obrađivana u 
ovom radu odnose se na zakonsko reguliranje primjene poligrafskog testiranja u 
Republici Hrvatskoj, posebno nakon stupanja na snagu Zakona o policiji“ i 
učinjenim izmjenama i dopunama Zakona o kaznenom postupku usvojenih 17. 
svibnja 2002., a objavljenih u Narodnim novinama broj 58 od 21. svibnja 2002.5 


ZAKON O KAZNENOM POSTUPKU 
I POLIGRAFSKO ISPITIVANJE 


Uspješno suzbijanje kriminaliteta zahtijeva da se kazneno djelo potpuno otkrije 
i razjasni, a za to je potrebno da se ostvare takvi uvjeti, koji bi se u praksi približili 
osnovnom postulatu našeg kaznenog zakonodavstva “da nitko nedužan ne bude 


? Načelo legaliteta, zakonitosti dokaza ne primjenjuje se na prirodu dokaza, nego na upotrijebljena 
sredstva kako se došlo do tih dokaza. Stoga sud ne može prihvatiti dokaze i indicije koje su spoznate 
nezakonitim sredstvima. Sudska istraga uvijek je razapeta između dvije važne brige: s jedne strane 
brige kako bi se osigurala najbolja obrana i zaštita društva od kriminaliteta te s druge strane brige za 
zakonitošću i očuvanjem svih zajamčenih prava pojedinca. 

3 Smatra se da slobode i prava građana država treba i mora jamčiti kroz zakonodavnu vlast (bez ograničenja 
i neovisno o njihovoj rasi, boji kože, spolu, jeziku, vjeri, političkom uvjerenju, nacionalnom ili socijalnom 
porijeklu, imovini, rođenju, naobrazbi, društvenom položaju ili drugim osobinama - čl. 14. Ustava 
Republike Hrvatske [Ustav RH, Narodne novine 41/01 i 55/01]), ali i kroz faktično provođenje te vlasti. 
Ali, katkad te ljudske slobode moraju u izvjesnoj mjeri, odnosno u određenim trenucima, radi opće ljudske 
dobrobiti i međusobnog slobodnog poštivanja i uvažavanja, biti djelomično ograničene. Ta ograničenja 
pak trebaju biti unaprijed poznata 1 regulirana ustavima država (npr. čl. 16. i 17. Ustava RH) i na temelju 
ustavnih odredbi zakonima, jer se kod tog pitanja ne može dopustiti samovolja, diskrecijska ocjena, 
proizvoljna tumačenja te pravna nesigurnost ili neizvjesnost. 

“ Zakon o kaznenom postupku (ZKP), Narodne novine 110/97., 27/98., 58/99., 112/99., 58/02., 143/02. 
i 62/03 - pročišćeni tekst. 

5 Zakon o policiji (ZoP), Narodne novine 129/2000. 

5 Prva eksperimentalna ispitivanja poligrafom u Hrvatskoj učinjena su u travnju 1959., u tadašnjem 
Zavodu za kriminalistička ispitivanja i vještačenja u Zagrebu. Do 1967. poligrafsko ispitivanje obavlja 
se samo u zagrebačkoj policiji. Od 1967. dužnost poligrafskog ispitivača u zagrebačkoj policiji 
preuzima Zvonimir Roso koji postiže zapažene praktične uspjehe u primjeni poligrafije, a pored toga 
bavi se objavljivanjem stručnih članaka 1 knjiga (objavio je preko 30 stručnih članaka i monografije: 
“Poligrafu u kriminalistici" i “Informativni razgovor i intervju“) te je zaslužan za osnivanje tzv. 
“Zagrebačke poligrafske škole", koja je u posljednje vrijeme ostvarila i zapažene međunarodne 
uspjehe (izvođenje Tečaja za poligrafske ispitivače od 1998. s međunarodnim učešćem, održan 
Međunarodni seminar poligrafskih ispitivača 2001. i dr.). Danas u sklopu desetak policijskih uprava 
MUP-a RH danas djeluje i radi 30-tak poligrafskih ispitivača. Više o povijesnom pregledu i razvoju 
poligrafije u Hrvatskoj visi: Roso, Z. (1996.) Poligraf u kriminalistici. str. 300. i dalje. 

osuđen, a da se počinitelju kaznenog djela izrekne kazna ili druga mjera uz uvjete 
koje predviđa zakon i na temelju zakonito provedenog postupka pred nadležnim 
sudom. (čl. 1. st. 1. ZKP) Jedan od najtežih zadataka koji se nameće policijskom 
službeniku je utvrditi je li osumnjičeni govorio istinu ili ne. Put do materijalne istine 
je vrlo težak i složen postupak te zahtijeva puno upornosti i samopožrtvovanja. Kroz 
povijest ljudi su se služili različitim načinima da otkriju laž i da dođu do materijalne 
istine. Te metode su bile uvjetovane razvojem društva i znanosti u vremenu u kojem 
su se primjenjivale (Roso:1996.;7). Razvitkom znanosti, poglavito kriminalistike, 
usavršavala se i tehnika otkrivanja počinitelja kaznenih djela. 

Poligrafska (kriminalistička) tehnika jedno je od relativno novih sredstava koje 
se koristi u radu tijela unutarnjih poslova na suzbijanju kriminaliteta u 
predkaznenom (predistražnom) postupku. Opseg primjene na tom području je dosta 
širok: od otkrivanja počinitelja kaznenih djela, otkrivanja i pronalaženja drugih 
dokaza u užem smislu riječi koje sud prihvaća (npr. svjedoka) i/ili predmeta koji 
mogu poslužiti utvrđivanju činjenica (materijalni tragovi, dokazi) očevidom i/ili 
vještačenjem, do eliminacije nevino osumnjičenih osoba u tijeku kriminalističke 
obrade (izvida kaznenog djela koje provodi redarstvena vlast). Poligrafsko testiranje 
je brz postupak, koji isključuje potrebu dugotrajnih, neugodnih i zamornih 
obavijesnih razgovora ili ispitivanja radi prikupljanja obavijesti o kaznenom djelu i 
o počinitelju(ima) tog kaznenog djela. Policijski službenici koji se služe ovom 
tehnikom na propisan način uz odgovarajuće uvjete i uz puno poštivanje osobnosti 
ispitanika i njegovih prava, uštedjet će u svom radu dragocjeno vrijeme, napor i 
sredstava. Pri tome se ni jednog trenutka ne smije izgubiti iz vida ustavna i zakonska 
načela i zajamčena prava i slobode čovjeka i građanina'. 

Ono što je ovdje svakako važno navesti je to kako je Zakonom o izmjenama i 
dopunama Zakona o kaznenom postupku (donesen 17. svibnja 2002., a objavljen u 
Narodnim novinama 21. svibnja 2002., broj 58. (ZIDZKP/02)) povećan broj 
izvidnih radnji redarstvenih vlasti u katalogu čl. 186. st. 2. ZKP. Sada se u čl. 186. 


7 Poligraf i poligrafska tehnika daleko su od toga da u potpunosti pruže rješenje problema koji se 
pojavljuje u otkrivanju počinitelja kaznenog djela. Ipak, kroz praksu je dokazano da se uz dobrog i 
iskusnog ispitivača, stručnjaka na poligrafu, može doprinijeti u razrješavanju vrlo složenih kaznenih 
djela, a praksa je pokazala da bi bez primjene poligrafa mnoga kaznena djela ostala nerazjašnjena. 
Poligrafsko ispitivanje osumnjičenih osoba sa motrišta kriminalistike ima značaj operativno-taktičke i 
tehničke radnje, koja se poduzima u cilju otkrivanja nepoznatih počinitelja i poradi razjašnjavanja 
kaznenog djela, prikupljanja dokaza (materijalnih i osobnih) za uspješno pokretanje i vođenje 
kaznenog postupka, za eliminaciju nedužnih osoba. Dakle, opći, globalni cilj ove radnje, koju mogu 
poduzeti policijski službenici u predkaznenom (predistražnom) postupku, je provođenje njihovih 
osnovnih zadataka i dužnosti iz čl. 186. st. 1.12. ZKP ičl. 2. ZoP. 

ZKP u ČL. 4. st. 3. propisuje: “Okrivljenik nije dužan iznijeti svoju obranu niti odgovarati na pitanja. 
Zabranjeno je i kažnjivo od okrivljenika ili druge osobe koja sudjeluje u postupku iznuđivati priznanja 
ili kakvu drugu izjavu.". 

To vrijedi za sve stadije kaznenog postupka pa i za djelatnosti svih državnih tijela prije započetog 
kaznenog postupka, uključujući i policiju koja ispituje osumnjičenika. Ova zabrana razrađena je 
raznim procesnim pravima osoba koje sudjeluju u kaznenom postupku i sankcionirana propisivanjem 
kaznenih djela kao što su kazneno djelo iznuđivanja iskaza (čl. 126. Kaznenog zakona [KZ, Narodne 
novine 110/97, 27/98, 50/00, 129/00, 190/00, 51/01, 105/04 i 84/05]), kazneno djelo zlostavljanja u 
obavljanju službe ili javne ovlasti (čl. 127. KZ), te kazneno djelo mučenja i drugog okrutnog, 
neljudskog ili ponižavajućeg postupanja (čl. 176. KZ). 


o 

st. 2., a u svezi sa st. 1. istoga članka ZKP izrijekom navodi: kako su redarstvene 
vlasti dužne, ako postoje osnove sumnje da je počinjeno kazneno djelo koje se 
progoni po službenoj dužnosti, poduzeti potrebne mjere da se pronađe počinitelj 
kaznenog djela, da se počinitelj ili sudionik ne sakrije ili ne pobjegne, da se otkriju 
i osiguraju tragovi kaznenog djela i predmeti koji mogu poslužiti pri utvrđivanju 
činjenica te da prikupe sve obavijesti koje bi mogle biti od koristi za uspješno 
vođenje kaznenog postupka, a u cilju ispunjavanja tih zadataka redarstvene vlasti 
mogu (...) primijeniti poligrafsko testiranje (...). Redarstvene vlasti dužne su o 
poduzimanju mjera obavijestiti državnog odvjetnika u roku od dvadeset i četiri sata 
nakon poduzimanja prve radnje. O činjenicama i okolnostima koje su utvrđene 
prilikom poduzimanja pojedinih radnji, a mogu biti od interesa za kazneni postupak, 
sastavit će se službena zabilješka. 

Ovim rješenjem ZKP poligrafsko testiranje predstavlja kao posebno izdvojenu 
radnju izvida kaznenog djela!", koja je različita od prikupljanja obavijesti. 
Ovakvim određivanjem i zakonskim rješenjem, zakonodavac je odredio mjesto 1 
zadatak poligrafskog testiranja kao izvidne radnje kojoj je cilj “osnove sumnje? 
podići na razinu “osnovane sumnje".!! Dakle, policijski službenici, ne samo da 
mogu već su i dužni poduzeti poligrafsko testiranje po načelu svrhovitosti u cilju 
istraživanja i razjašnjavanja kaznenog djela, sukladno Zakonom određenim 
uvjetima za poduzimanje izvidnih radnji. 

Po ZKP rezultati poligrafskog testiranja ne mogu biti dokaz u formalno- 
pravnom smislu u kaznenom postupku, što znači da se na njima ne mogu temeljiti 
sudske odluke u pravnom smislu.!* U suprotnom bi se radilo o bitnoj povredi 
kaznenog postupovnog prava. Međutim, rezultati poligrafskog ispitivanja mogu 
dobiti značaj važnih indicija, tzv. orijentacijsko-eliminacijske indicije, koje mogu 
poslužiti kao kriminalistička osnova za poduzimanje drugih operativno-taktičkih 
i tehničkih izvidnih mjera i radnji, te hitnih istražnih radnji (prikupljanje 
obavijesti od građana, pratnja, zasjeda, kriminalističke klopke, nadzor prijenosa 
stvari, očevid, pretraga doma i ostalih prostorija te otvorenog prostora, 
vještačenje, privremeno oduzimanje predmeta) kojima će se osigurati dokazi u 
užem smislu riječi, osobne ili materijalne prirode. Jednako tako, rezultat 


1 Izvid kaznenog djela može se definirati kao podstadij pripremnog dijela kaznenog postupka koji provodi 
policija sa ciljem utvrđivanja da je počinjeno kazneno djelo, tko ga je počinio te prikupljanja dokaza i 
obavijesti koji će omogućiti državnom odvjetniku donošenje odluke o iniciranju kaznenog postupka. 

1! Sadržaj pojma su određene činjenice na temelju kojih se zaključuje da li nešto postoji ili ne postoji. 
Ovisno o broju, snazi, usmjerenosti i provjerljivosti podataka i činjenica može se govoriti o osnovama 
sumnje da je počinjeno kazneno djelo ili o određenoj osobi kao mogućem, potencijalnom počinitelju. 
Ova podjela činjenica kojima se utemeljuje osnovana sumnja dovodi nas do dvije komponente sumnje, 
stvarne i osobne komponente. Stvarna komponenta odnosi se na sumnju da je počinjeno kazneno djelo, 
a osobna na sumnju da je neka osoba počinitelj kaznenog djela. Za početak izvida dostaje stvarna 
komponenta sumnje. 

12 Poligrafsko ispitivanje se ne primjenjuje u istrazi, već u predistražnom stadiju, operativnom stadiju 
postupanja, odnosno tijekom tzv. kriminalističke obrade (kriminalističke procedure). To je vjerojatno 
i osnovni razlog zašto se poligrafski test (poligram) ne smatra dokazom, jer i sve drugo što policijski 
službenici poduzimaju u smislu čl. 186. ZKP ne smatra se u postupovnopravnom smislu dokazom. 
(Makra:1989.; 34) 

poligrafskog testiranja omogućit će donošenja odluke državnom odvjetniku glede 
pokretanja ili nepokretanja kaznenog postupka (načelo oficijelnosti). 

Policijski službenici (redarstvena vlast) poduzimaju izvide kaznenih djela po 
službenoj dužnosti (čl. 186. st. 1. ZKP) ili na zahtjev državnog odvjetnika (183. st. 
2. ZKP). U zahtjevu redarstvenim vlastima (policijskim službenicima) državni 
odvjetnik može pobliže odrediti sadržaj zahtjevane mjere i radnje, dakle i samo 
poligrafsko testiranje i što se takvim poligrafskim testiranjem želi postići. Isto tako, 
državni odvjetnik tim zahtjevom može zatražiti od policijskih službenika 
(redarstvene vlasti) da bude prisutan tijekom izvođenja poligrafskog testiranja ili da 
ga odmah obavijeste o rezultatima poduzete radnje (ili mjere). Policijski službenici 
su dužni postupiti prema zahtjevu državnog odvjetnika, a ako on nije zahtijevao 
drugačiji kraći rok, o poduzetim mjerama i radnjama dužni su ga izvijestiti 
najkasnije u roku od trideset dana od dana podnošenja zahtjeva (čl. 183. st. s. ZKP). 
U ovim odredbama posebno dolaze do izražaja postavljeni rokovi u odnosu 
policijskog službenika prema državnom odvjetniku što ima za svrhu podizanja 
učinkovitosti predkaznenog postupka. Ovdje također želimo upozoriti i na novo 
rješenje iz čl. 42. st. 2. toč. 2. ZKP po kojem u djelokrug državnog odvjetnika kod 
kaznenih djela koja se progone po službenoj dužnosti spada poduzimanje izvoda 
kaznenih djela, te zahtijevanje i i povjeravanje provedbe pojedinih izvidnih radnji i 
mjera radi prikupljanja podataka važnih za pokretanje kaznenog postupka. 

Redarstvene vlasti (policijski službenici), pored ostalog, izvide kaznenih djela, 
dakle propisane mjere i radnje, poduzimaju u pravilu na neformalan način, ne na 
način koji je propisan za obavljanje radnji u kaznenom postupku. U pravilu (npr. 
vidi izuzetke u čl. 186. st. 5. i čl. 206. st. 4. 15. ZKP) policijski službenici ne mogu 
ispitivati građane u svojstvu okrivljenika, svjedoka, ili vještaka (čl. 186. st. 4. 
ZKP). Zbog toga se za izvide kaznenih djela koje provode policijski službenici 
može reći da su poglavito spoznajna, a ne postupovna kategorija (Ljubanović: 
2002., 239., 241., 243.). Budući da se u pravilu ne provode u propisanoj procesnoj 
formi (npr. ispitivanje svjedoka), rezultati neformalnih izvidnih radnji nisu valjana 
procesna građa, tj. ne mogu se koristiti kao dokaz u kaznenom postupku.!* Nakon 


13 Prema odredbi čl. 78. st. 3. ZKP istražni sudac je dužan, nakon završetka istrage ili nakon davanja 
suglasnosti da se optužnica može podići bez provođenja istrage (čl. 191. st. 2. ZKP), izdvojiti sve 
obavijesti koje su državnom odvjetniku (čl. 174. st. 4. ZKP), odnosno redarstvenim vlastima (čl. 177. 
st. 3. ZKP) dali građani, odnosno osumnjičenik koji je ispitan protivno odredbi čl. 177. st. 5. ZKP. 
Kod optužnice podignute temeljem čl. 191. st. 6. ZKP, ukoliko je podnesen prigovor ili je sukladno čl. 
282. ZKP predsjednik vijeća zatražio ispitivanje optužnice, sve obavijesti koje su građani, odnosno 
osumnjičenik koji je ispitan protivno odredbi čl. 177. st. 5. ZKP dali državnom odvjetniku, odnosno 
redarstvenim vlastima, izdvojit će, prije odlučivanja o prigovoru, odnosno zahtjevu predsjednika 
vijeća, prema odredbi čl. 274. st. 4. ZKP izvanraspravno vijeće. 

Ukoliko protiv optužnice podignute temeljem čl. 191. st. 6. ZKP nije podnesen prigovor, niti zahtjev 
predsjednika vijeća, u smislu čl. 282. ZKP, sve obavijesti iz čl. 78. st. 3. ZKP izdvojit će, prije 
određivanja glavne rasprave, predsjednik vijeća u smislu čl. 284. st. 3. ZKP. 
Kada je podignut optužni akt za kaznena djela iz skraćenog postupka, sve obavijesti iz čl. 78. st. 3. 
ZKP izdvojit će, prije zakazivanja glavne rasprave, sudac pojedinac. 
Protiv rješenja suda (istražnog suca, izvanraspravnog vijeća, raspravnog vijeća ili suca pojedinca) 
kojim je odbijen prijedlog stranaka za izdvajanje dokaza ili obavijesti iz čl. 78. st. 1. i 3. ZKP 
dopuštena je posebna žalba koja zadržava izvršenje toga rješenja. 

Pravno shvaćanje Kaznenog odjela Zupanijskog suda u Bjelovaru od 03. rujna 1998. 

završene istrage, odnosno davanja suglasnosti da se optužnica može podignuti bez 
provođenja istrage (čl. 204. st. 1. ZKP) istražni sudac mora službene zabilješke 
redarstvenih vlasti o obavijestima prikupljenim od građana na neformalan način 
posebnim rješenjem izdvojiti iz spisa predmeta i čuvati ih odvojeno od ostalih spisa 
(čl. 78. st. 3. ZKP).!“ Obavijesti prikupljene od građana bez primjene procesnih 
propisa nazivaju se u stručnoj literaturi dokazi u spoznajnom smislu (neformalnim 
dokazima). Na temelju tih dokaza državni odvjetnik može odlučiti hoće li 
zahtijevati provođenje istrage, a istražni sudac (ili sudsko vijeće) hoće li provesti 
istragu!*. Može se, međutim, reći da o rezultatima policijskih izvida u velikoj mjeri 
ovisi i konačni rezultat kaznenog postupka. 

Ovakvim zakonskim rješenjem razriješena je dilema koja je postojala između 
V. Bayera, koji prvi među kaznenopravnim procesualistima poligrafsko testiranje 
dovodi u svezu, kontekst, s radnjom prikupljanja obavijesti od građana; i P. 
Kobea koji govori kako je prikupljanje obavijesti od građana jedan ili gotovo 
isključivi temelj na kojemu se može raspravljati o poligrafskom testiranju de lege 
lata, s jedne strane. S druge strane, A. Makra isključuje povezanost poligrafskog 
ispitivanja s prikupljanjem obavijesti od građana i ubraja ga u sadržaj generalne 
klauzule ranijeg čl. 177. st. 2. ZKP/89: “(...) i druge mjere i radnje.', gdje tu 
pronalazi i njegovu zakonsku osnovu primjene. Mišljenju A. Makre priklonili su 
se D. Modly i M. Šuperina, dok je P. Kobe takav pristup smatrao dubioznim, 
budući da su po njegovom mišljenju ostala otvorena pitanja spomenuta u svezi sa 
formalnim procesnim radnjama. 

B. Pavišić ističe kako ZKP nije predvidio uvjete pod kojima bi se rezultati 
poligrafskog testiranja mogli upotrijebiti kao dokaz u kaznenom postupku. “U tome 
se poligrafsko testiranje razlikuje od prikupljanja obavijesti. Rezultat poligrafskog 
testiranja je poligram koji je rezultat posebnog psiho-fiziološkog analitičkog 
procesa. On sadrži: (1) postavljena pitanja, (2) odgovore i (3) tjelesne reakcije 


!4 Službene bilješke, zapisnici i drugi materijal (kao što su zahtjev za liječnički pregled, vađenje krvi i 
uzimanje mokraće, te zahtjev za utvrđivanje stupnja alkoholiziranosti koji sadrži izjavu osumnjičenika 
da nakon prometne nesreće nije pio, odnosno da je pio) tijela unutarnjih poslova u kojima su sadržane 
obavijesti kojima su tim tijelima u obavljanju njihovih ovlaštenja iz čl. 142. ZKP/93 dali građani 
(kasnije okrivljenici ili svjedoci), ne mogu biti korišteni kao dokaz pred sudom. 

Vrhovni sud Republike Hrvatske, I Kž —384/94 

Ni vlastoručna pisana izjava osumnjičene osobe, dana tijekom prikupljanja prethodnih obavijesti, ne 
može biti dokaz u kaznenom postupku. 

Vrhovni sud Republike Hrvatske, I Kž-654/76 

15 Pojam optuživanje i optužnice potrebno je tumačiti kao opći pojam koji obuhvaća sve akte kojima se 

pokreće kazneni postupak. 
Prema praksi Europskog suda za ljudska prava optužnica je: a) svaki akt kojim nadležno državno tijelo 
dotičnoj osobi službeno priopćuje da je optužena ili ju na temelju nekog razloga smatra sumnjivom za 
kazneno djelo; b) kao bilo koju mjeru nekog državnog tijela, kojim se pogođenoj osobi makar i na 
implicitni način daje do znanja da se protiv nje, zbog sumnje za kazneno djelo, vodi istraga. Ovakvo 
određenje pojma optužnice posebno je važno za sudske kaznene postupke, kakav je i hrvatski kazneni 
postupak. Njih karakterizira činjenica da kazneni postupak započinje donošenjem formalne odluke 
suda o započinjanju kaznenog postupka, ali stvarno osumnjičenje neke osobe započinje znatno prije 
donošenja takve odluke suda. U praktičnom postupanju to je uhićenje, poduzimanje pretrage, 
pozivanje ili dovođenje osobe pod sumnjom da je počinila kazneno djelo i sl. (vidi presudu Ozturk 
protiv Njemačke). 

ispitanika na postavljena pitanja koje su izvan njegove volje. U tom se smislu bitno 
razlikuje od iskaza kod svjesnog, voljnog, dragovoljnog priopćenja danog pod 
zakonom propisanim uvjetima. Poligram se ne može upotrijebiti kao dokaz o 
činjenicama u kaznenom postupku. No, kao i drugi izvidi kaznenih djela, 
poligrafsko testiranje se poduzima radi prikupljanja podataka o kaznenom djelu i 
počinitelju. U tom smislu, poligram, pod uvjetom da je rezultat postupanja 
sukladnog propisima čl. 46. i 47. Zakona o policiji, je valjano sredstvo otkrivanja 
podataka o kaznenom djelu i počinitelju. Podatke dobivene poligrafskim testiranjem 
valja pribaviti kao i druge dokaze na način propisan u ZKP." (Pavišić: 2002.; 306) 

O postupovnim pravnim pravilima, posebno onim koji su sadržani u Zakonu 
o kaznenom postupku u daljnjem dijelu teksta neće biti riječi, pa čitatelje 
upućujem na literaturu koja ta pitanja obrađuju. No, svakako treba napomenuti 
da i za poligrafskog ispitivača kao policijskog službenika (ako je policijski 
službenik) vrijede sva ona pravila koja su propisana tim Zakonom. Posebno 
ovdje mislimo na ona koja se odnose na dužnost policijskog službenika u svezi 
sa policijskim izvidom (čl. 186. ZKP).!“ 


ZAKON O POLICIJI I POLIGRAFSKO ISPITIVANJE 


U Republici Hrvatskoj usvajanjem teksta Zakona o policiji 14. prosinca 2000., 
prvi je puta jednim zakonskim tekstom regulirana ovlast policijskog službenika u 
svezi sa poligrafskim testiranjem. Prije donošenja ovog zakona uporaba poligrafa, 
pa s time i poligrafskog ispitivanja, tumačena je, kao što je već rečeno odredbom čl. 
177. st. 2. ZKP/98 (ranija odredba čl. 142. st. 2. ZKP/93), slično kao i sve ostale 
operativno-taktičke mjere i radnje koje poduzimaju policijski službenici u cilju 


16 Međunarodni dokumenti ne sadrže izričite odredbe o prikupljanju obavijesti od građana za potrebe 
kaznenog postupka, ali sadrže odredbe koje se odnose na postupanje policije pri istraživanju kaznenih 
djela, postupanju sa uhićenim osobama i odredbe o pravima građana, a koje se mogu i moraju primijeniti 
na područje prikupljanja obavijesti. U prvom redu, to je zabrana mučenja, nečovječnog i okrutnog 
postupanja. Univerzalna deklaracija o ljudskim pravima, Međunarodni pakt o građanskim i političkim 
pravima te Europska konvencija za zaštitu ljudskih prava i temeljnih sloboda sadrže praktički istu 
odredbu o zabrani mučenja, nečovječnog ili ponižavajućeg postupka ili kazne, Konvencija protiv torture 
i drugih surovih, neljudskih ili ponižavajućih kazni i postupaka u članku 1. definira torturu kao svaki akt 
kojim se jednoj osobi namjerno nanosi bol ili teška tjelesna ili duševna patnja da bi se od te osobe ili neke 
treće osobe dobile obavijesti ili priznanja, ili da bi se ta osoba kaznila za djelo što ga je ona ili neka treća 
osoba počinila ili za čije je počinjenje osumnjičena, da bi se ta osoba zastrašila ili da bi se na nju učinio 
pritisak, ili bilo zbog kojeg drugog razloga utemeljenog na bilo kojem obliku diskriminacije, ako tu bol 
ili te patnje nanosi službena osoba ili bilo koja druga osoba koja djeluje u službenom svojstvu ili na njezin 
poticaj ili s njezinim izričitim ili prešutnim pristankom. Kodeks Ujedinjenih naroda o ponašanju 
službenika koji provode pravo u članku 2. izričito propisuje da se pri obavljanju svojih dužnosti 
5. određuje da nijedan predstavnik zakona ne smije nanositi, poticati ili tolerirati bilo koji oblik mučenja 
ili nekog drugog okrutnog, nečovječnog ili ponižavajućeg postupanja ili kažnjavanja, te da stanje u 
zemlji, zapovijed nadređenog ili neka druga javna opasnost ne može opravdati takve postupke. Odredba 
čl. 237. st. 8. i 10. primjenu sile, prijetnje ili uporabu drugih sličnih sredstava kojima se utječe na volju 
okrivljenika da iskazuje sankcionira kod ispitivanja okrivljenika ekskluzijskim pravilom, a KZ te 
postupke inkriminira kao kazneno djelo protiv prava i sloboda građana. 

ostvarivanja svojih osnovnih zadataka iz čl. 177. st. 1. ZKP/98, a nisu izrijekom bile 
pobrojane u navedenoj odredbi ZKP (u tzv. “generalnoj klauzuli“). Slijedom toga, 
raniju situaciju, u kojoj se objašnjavala mogućnost primjene poligrafskog ispitivanja 
tijekom kriminalističke obrade (procedure) generalnom klauzulom: “(...) i druge 
mjere i radnje" (iz čl. 177. st. 2. ZKP/98), tada je zamijenio članak 46. Zakona o 
policiji, sve do donošenja ZIDZKP/02. 

Temeljem odredbe čl. 46. ZoP, policijski službenik ovlašten je da nad osobom od 
koje traži obavijesti primijeni poligrafsko ispitivanje. Ova odredba značajna je iz 
razloga što regulira primjenu poligrafskog ispitivanja “nad osobom od koje 
policijski službenik traži obavijesti", dakle ona ne određuje status osobe nad kojom 
se poligrafsko ispitivanje može primijeniti (npr. osumnjičenik ili svjedok), već je 
bitno to da je to ona osoba, građanin,!" od koje se traži obavijest. Potrebno je 
napomenuti da zakonski tekst sadrži pojam “poligrafsko ispitivanja" što smatramo 
da nije sinonim pojma “poligrafsko testiranje" jer je šireg sadržaja i značenja. 
Tumačeći mogućnosti i situacije u kojima policijski službenik ima ovlast primjene 
poligrafskog ispitivanja u suglasju sa biti i sadržajem Zakona o policiji, te glede 
izjave o javnoj funkciji policije u društvu iz čl. 2. st. 2. ZoP, dolazimo do zaključka 
kako se ova ovlast može šire primijeniti nego što je to određeno Zakonom o 
kaznenom postupku u čl. 186. st. 1. i 2. Naime, po ZKP policijski službenik može 
primijeniti poligrafsko testiranje samo prema osobi u svezi sa situacijom kada 
postoji “osnove sumnje" da je počinjeno kazneno djelo koje se progoni po službenoj 
dužnosti. To smo elaborirali već ranije. Po ZoP policijski službenici mogu 
poligrafsko ispitivanje primijeniti u obavljanju svojih policijskih poslova, jer se 
policijske ovlasti primjenjuju u izvršavanju policijskih poslova od strane policijskih 
službenika. Koji su to policijski poslovi određuje čl. 3. st. 1. ZoP, dok je u primjeni 
policijskih ovlasti policijski službenik uvjetovan općim načelom razmjernosti iz čl. 
21. ZoP. Stoga će policijski službenik kod odabira između više policijskih ovlasti iz 
čl. 16. st. 1. ZoP primijeniti ono s kojim se s najmanje štetnih posljedica i u 
najkraćem vremenu postiže njen cilj, a sama primjena ovlasti mora biti razmjerna 
potrebi zbog koje se poduzima. Zaključno ovom razmišljanju može se reći kako ZoP 
policijskim službenicima daje šire ovlasti primjene poligrafskog testiranja nego 
ZKP, dakle ne samo u izvidima kaznenog djela, nego i kod obavljanja tzv. 
operativnog rada (dakle, pored kriminalističke obrade, i u operativnoj obradi) gdje 
je dostatna samo “sumnja" kao što su npr. situacije policijskog traganja za nestalom 
osobom, situacije tzv. “sumnjivih smrti? i dr. 

Uvjet za primjenu poligrafskog testiranja iz čl. 46. st. 1. ZoP je dužnost 
policijskog službenika - poligrafskog ispitivača da upozna osobu sa radom 
“uređaja. Pod time se razumijeva upoznavanje budućeg poligrafskog ispitanika sa 
osnovnim elementima i priključcima poligrafa za mjerenje krvnog tlaka, disanja 1 
elektrodermalne reakcije, te načinom registriranja mjerenih fizioloških reakcija; ali 
i sa zaštitnim sustavom poligrafa koji jamči osobi da po nju neće nastupiti štetna 


17 Pojam “građanin" obuhvaća hrvatske državljane, strance i osobe bez državljanstva. 

posljedica zbog samog rada poligrafa.!š Drugi uvjet koji se traži po st. 1. čl. 46. ZoP 
je izjavljena pismena suglasnost poligrafskog ispitanika prije samog poligrafskog 
testiranja. S druge strane, zakonska odredba čl. 46. st. 2. ZoP određuje poligrafsko 
ispitivanje kao krajnje neobvezujuće za osobu, što se vidi ne samo po pismenom 
dopuštenju koje osoba mora potpisati, već i po mogućnosti odustajanja od već 
započetog ispitivanja.!? St. 2. čl. 46 ZoP nalaže policijskom službeniku, odnosno 
poligrafskom ispitivaču, dužnost prekidanja primjene poligrafskog testiranja koje 
je započeto nad osobom “od koje se traži obavijest", nakon što je dala pisanu 
suglasnost, a izjavi u tijeku poligrafskog testiranja da istu povlači. 

Odredbom članka 47. ZoP propisana je zabrana primjene poligrafskog 
testiranja bez obzira na stajalište osobe (odnosno, pristaje li ili zahtijeva 
poligrafsko ispitivanje) u taksativno određenim slučajevima. Tako se člankom 
47. ZoP zabranjuje poligrafsko testiranje: osobe koja je pod utjecajem alkohola 
ili pod utjecajem opojnih droga ili drugih psihoaktivnih tvari; osobe koja ima 
ozbiljnih srčanih oboljenja; osobe u stresnom stanju; osobe koja uzima lijekove 
za smirenje; osobe koja pokazuje vidljive znakove duševne bolesti ili 
poremećenosti; osobe koja osjeća intenzivnu fizičku bol; te trudnice i rodilje. 
Ovdje je potrebno ponovno naglasiti kako ZoP u ovoj odredbi razlikuje 
poligrafsko ispitivanje od poligrafskog testiranja. 

Na taj način Zakon o policiji regulirao je osnovne pretpostavke za primjenu 
poligrafskog ispitivanja:?" dobrovoljnost i suglasnost ispitanika te prikladnost 
ispitanika za poligrafsko testiranje; dok pravila struke i postupka poligrafskog 
ispitivanja određuju druge pretpostavke za primjenu poligrafskog ispitivanja, 
među kojima se ističu posebno dva: prikladnost samog predmeta u svezi kojeg se 
obavlja poligrafsko ispitivanje te stručnost i osposobljenost poligrafskog 
ispitivača. Nažalost, Zakon o policiji, kada govori tko je ovlašten na poduzimanje 
ovlasti poligrafskog testiranja, ne pravi razliku između općenito policijskog 
službenika i policijskog službenika-poligrafskog ispitivača, pa smatramo kako bi 
u sljedećoj izmjeni ZoP trebalo pored “policijskog službenika" stajati dopuna: 
“koji je obrazovan za poligrafskog ispitivača". Ova izmjena u Zakonu ne bi 
predstavljala samo “kozmetičku" dopunu, već bi ona po svom sadržaju imala 
poseban značaj glede profesionalnog odnošaja prema policijskom radu ?! 

Ovdje je potrebno upozoriti na još jedno pitanje, kako ZoP ne isključuje 
mogućnost poligrafskog ispitivanja maloljetne osobe (od 14 - 18 godina starosti). 
Odredbom čl. 24. ZoP sve policijske ovlasti prema maloljetniku, pa tako 1 


18 Potrebno je upozoriti kako ZoP ne traži od poligrafskog ispitivača demonstriranje, faktično 
pokazivanje rada poligrafom, a ni potrebu za tzv. pokaznim poligrafskim testiranjem na samom 
ispitaniku kako bi mu pokazao stvarni način rada poligrafom, iako ima i takvih zagovora. Potrebu 
prilagodbe poligrafa i njegovih mjernih instrumenata individualnim psiho-fiziološkim svojstvima 
ispitanika poligrafski ispitivač će to učiniti tijekom provođenja prvog poligrafskog testa, uglavnom 
CQT testa ili jednim od njegovih oblika. 

19 S tim u svezi formulacija iz članak 90. Pravilnika o načinu policijskog postupanja (PoNPP), Narodne 
novine 81/03: “(...) upozorit će ispitanika da nije dužan podvrgnuti se ispitivanju (...)". 

20 Ova i sva druga pitanja u svezi sa poligrafskim ispitivanjem (način provedbe poligrafskog ispitivanja 
i sadržaj pisane suglasnosti) propisat će ministar MUP RH temeljem čl. 129. st. 2. ZoP-a. 

2! Vidi članak 88. PoNPP. 

poligrafsko ispitivanje, mogu se primjenjivati samo u prisutnosti roditelja ili 
skrbnika maloljetnika. Stoga, tijekom poligrafskog ispitivanja treba omogućiti 
roditelju ili skrbniku maloljetnika da prisustvuje poligrafskom ispitivanju, a 
pismenu suglasnost na poligrafsko ispitivanje treba potpisati i roditelj ili skrbnik, 
pored maloljetnika. Ostaje otvoreno pitanje donje dobne granice maloljetnika nad 
kojim se ne bi moglo (odnosno, ne bi smjelo) obaviti poligrafsko ispitivanje“. 

Također, na ovom mjestu, potrebno je samo upozoriti na odredbu čl. 89. 
PoNPP kojom se uređuje mogućnost da branitelja uhićenog ispitanika promatra 
proces poligrafskog testiranja svog opunomoćitelja. Po tom pravilu njemu će se 
omogućiti praćenje poligrafskog testiranja iz odvojene prostorije, putem 
transparentnog ogledala ili zatvorenog sustava za snimanje i prijenos slike 1 
zvuka, ako za to postoje tehnički uvjeti. 

Poligrafski ispitivač u svom radu, tijekom poligrafskog ispitivanja, pored 
pridržavanja zakonskih odredbi, mora se pridržavati i osnovnih načela kriminalistike 
koja imaju pored općeg i posebne sadržaje glede poligrafskog ispitivanja. Tako 
primjerice načelo metodičnosti zahtijeva od poligrafskog ispitivača planski pristup 
poligrafskom ispitivanju, od upoznavanja sa predmetom (kriminalnim događajem) 
od strane kriminalističkih službenika i uvidom u policijski spis pa do izrade 
poligrafskih testova, određivanja vremena neposrednog poligrafskog ispitivanja i 
samo provođenje poligrafskog testiranja. Obveza je poligrafskog ispitivača upoznati 
se i tražiti one podatke koji su neophodni, potrebni, za što kvalitetnije poligrafsko 
ispitivanje, pa i u onim situacijama koje idu na uštrb duljine trajanja cijelog postupka 
ispitivanja (odnosi između kriminalističkih službenika i poligrafskih ispitivača 
moraju biti profesionalni). Načelo koordinacije i suradnje odnosi se i na zahtjev da 
poligrafski ispitivač bude uključen u kriminalističku proceduru ne samo od trenutka 
podnošenja zahtjeva za poligrafsko ispitivanje, već i od trenutka mogućeg planiranja 
poligrafskog ispitivanja. U skladu sa načelom objektivnosti, ali i ekonomičnosti, 
poligrafski ispitivač treba otvoreno reći, u onim slučajevima kada ne postoje 
prikladni elementi za poligrafsko testiranje, kako poligrafsko ispitivanje nije moguće, 
te navesti razloge, koji su to elementi. Zabluda je očekivati da će samo poligrafsko 
ispitivanje riješiti sva neodgovorena pitanja ukoliko se to nije moglo postići 
primjenom drugih mjera i radnji iz ovlasti policijskog službenika. 


STADIJI POLIGRAFSKOG ISPITIVANJA 


U stručnoj literaturi koja obrađuje taktiku i metodiku poligrafskog ispitivanja 
obično se navode kao stadiji poligrafskog ispitivanja: prijem ispitanika, uvodni 
intervju (prettestni razgovor), potom samo neposredno testiranje i na kraju 
interpretacija poligrama te razgovor nakon poligrafskog testiranja (poslijetestni 
razgovor) sa ispitanikom. Razvoj kriminalističke procedure i učešće svih sudionika 
(kako kriminalističkih istražitelja, tako i poligrafskih ispitivača) zahtijeva širi 


?2 U praksi se ne ispituju osobe mlađe od 16 godina. 


200 


Mr. sc. Marijan Šuperina; Mr. sc. Stjepan Gluščić: Poligrafsko testiranje u Hrvatskom kaznenom i ... 
Zbornik radova Pravnog fakulteta u Splitu, god. 43, 2/2006., str. 191.-209. 


odnos prema poligrafskom ispitivanju. Stoga držimo da spomenute stadije 
poligrafskog ispitivanja treba smatrati kao poligrafsko ispitivanje u užem smislu. U 
sastavni dio poligrafskog ispitivanja u širem smislu trebalo bi uključiti i stadije 
planiranja te pripremu poligrafskog ispitivanja u suodnosu na spomenuta četiri 
(osnovna, temeljna) stadija poligrafskog ispitivanja (predtestni razgovor, 
poligrafsko testiranje, tumačenje poligrama i poslijetestni razgovor), kao i 
naknadnu verifikaciju nalaza poligrafskog ispitivača od strane kriminalističkog 
istražitelja. O tom pitanju nalazi se malo stručne literature, dok se iz prakse mogu 
čuti reakcije: sa strane policijskih službenika, kriminalističkih istražitelja, glede 
rezultata poligrafskog ispitivanja, a od poligrafskog ispitivača na mogućnost i broj 
raspoloživih podataka koji trebaju biti iskoristivi za sastavljanje poligrafskog testa. 

Kako bi se uklonili ovakvi prigovori, potrebno je uključivanje poligrafskog 
ispitivača u kriminalističku proceduru od samog početka (kada se počelo 
planirati sa primjenom poligrafskog ispitivanja, u određenim teškim slučajevima 
već tijekom provođenja očevida, tijekom obavljanja obavijesnih razgovora ili 
ispitivanja). Informacije i podaci o tom pitanju su pojedinačne i nedovoljne kako 
bi se donio relevantan zaključak, ali takve prakse još nema dovoljno. Rijetki su 
samoinicijativni pojedinci. Ova suradnja važna je radi osiguravanja činjeničnog 
fonda, potrebnih podataka, važnog i iskoristivog za poligrafsko ispitivanje, jer 
ako oni nisu dostatni, adekvatni, poligrafski ispitivač neće moći (ne bi trebao) 
pristupiti poligrafskom ispitivanju. 

Pristupanje poligrafskom ispitivanju, posebno u cilju eliminacije nedužnih 
osoba ili zbog traganja za predmetima ili tragovima koji su u svezi sa kaznenim 
djelom, potrebno je pripremiti i planirati po pravilima kriminalističke znanosti 1 
struke. Poznato je iz kriminalističke prakse da nedužne osobe, kojima su poznati 
elementi kriminalnog događaja (kaznenog djela), pokazuju prilikom ispitivanja 
na poligrafu iste ili vrlo slične reakcije kao i počinitelji (ili supočinitelji). Zato 
velika opasnost leži u pripremanju poligrafskog testiranja da se neko pitanje 
proglasi “kritičnim, a da se prije toga detaljno ne provjeri je li kritična činjenica 
možda poznata ispitaniku po nekoj drugoj osnovi, a ne na temelju njegovog 
ulaska u tzv. kažnjivu zonu. Nedužne osobe mogu koji put prepoznati kritično 
pitanje i neopreznošću poligrafskog ispitivača, npr. davanjem posebnog naglaska 
pri postavljanju kritičnog pitanja, dužeg zadržavanja kod kritične činjenice 
(narušen tempo ispitivanja), nelogičnošću ostalih činjenica ili nepravilno 
pripremljenih pitanja u odnosu na kritičnu činjenicu. Baš u svezi s ovim 
posljednjim, priprema materijala za poligrafsko ispitivanje u vidu suradnje 
kriminalističkih istražitelja i poligrafskog ispitivača pojavljuje se kao pitanje od 
posebnog interesa za vjerodostojnost poligrafskog ispitivanja. 


23 Na ovom mjestu čitatelje upućujemo na članke Z. Rose u kojima se raspravlja o mogućim 
poremećajima tijekom poligrafskog testiranja i na njegovu valjanost: O uvjetima za poligrafsko 
testiranje. Priručnik. Zagreb: MUP RH. broj 6/1973., 543.-551.; Analiza uzroka pogrešnih i 
neodređenih nalaza kod poligrafskog testiranja. Priručnik. Zagreb: MUP RH. broj 2-3/1976., 123.- 
129.; Istraživanje valjanosti poligrafa u SAD i naša praksa. Priručnik. Zagreb: MUP RH. broj 5- 
6/1989., 435.-445. 

U cilju otklanjanja navedenih opasnosti zalažemo se za timski rad, odnos, 
između kriminalističkih službenika i poligrafskih ispitivača. Odnos koji ne 
mijenja ingerenciju, dužnosti i obveze koje svaki od ovih policijskih službenika 
već ima, bez obzira na faktično ili individualne čimbenike koji mogu utjecati na 
njega. Odnos koji produbljuje suradnju između policijskih službenika i 
poligrafskih ispitivača temeljen na pravilima struke. Ne radi se o zahtjevu 
preuzimanja ili dupliciranja radnih zadataka, već o odnosu koji će omogućiti što 
učinkovitu iskoristivost poligrafskog ispitivanja. Općenito, ova suradnja odnosi 
se prvenstveno na prikupljanje i prezentaciju podataka koji su neophodni za 
provođenje poligrafskog ispitivanja. Poligrafskom ispitivaču potrebno je 
osigurati podatke, bez ikakvih ograničenja, ustezanja ili rezervi, o tzv. 
prevaljenom putu već provedene kriminalističke procedure (obrade), od onih 
koje se tiču mjera prvog zahvata, pa sve do onih trenutaka provođenja 
poligrafskog ispitivanja. Ova priprema ne isključuje u određenim konkretnim 
slučajevima izlazak poligrafskog ispitivača na mjesto kriminalnog događaja radi 
upoznavanja sa uvjetima mjesta kriminalnog događaja, rasporedom tragova 1 
predmeta nađenih na mjestu kriminalnog događaja (njihovim pozicioniranjem u 
prostoru), sa dinamikom počinjenja kažnjive radnje (dinamika radnje kaznenog 
djela, ritam operandi), sa socijalnim okruženjem u kojem je kazneno djelo 
počinjeno i situacijskim pretpostavkama koje su u svezi sa kaznenim djelom. 
Stoga se ispravno upozorava (Modly: 1998.; 192.) kako propusti i pogreške 
učinjene tijekom pripremanja za poligrafsko ispitivanje idu na štetu istine, 
operativnosti, poligrafske struke i uopće ugleda policije i mogu izazvati niz 
negativnih posljedica za nedužne osobe. Iz tog razloga smatramo kako pravno 
znanje i faktično upoznavanje sa budućim predmetom ispitivanja (kaznenim 
djelom, osumnjičenim, oštećenim), prethodne konzultacije između poligrafskih 
ispitivača 1 kriminalističkih istražitelja, uključenost poligrafskog ispitivača u 
kriminalističku proceduru, sustavna i temeljita analiza konkretnog slučaja 
posebno u svezi sa kriminalističkim karakteristikama počinjenja kaznenog djela, 
objektivno postavljanje verzija i sve ono što sadrži proces planiranja rada 
predstavlja sastavni dio poligrafskog ispitivanja. (Šuperina: 2001.; 78.) 


RAŠČLAMBA SLUČAJA SUDSKE PRAKSE 


S obzirom na stav hrvatske pravne teorije da je poligrafsko testiranje pomoćno 
istražno sredstvo, ono se faktično primjenjuje u području operativnog policijskog 
rada prije pokretanja kaznenog postupka. Radi se o neformalnom postupku (izvidnoj 
radnji kaznenog djela redarstvenih vlasti) koje je po izmjeni ZIDZKP/02 različito od 
prikupljanja obavijesti od građana. Cilj primjene poligrafskog testiranja u 
policijskom radu je prikupljanje podataka o kaznenom djelu, počinitelju, 
predmetima koji mogu poslužiti za utvrđivanje činjenica (bilo očevidom, bilo 
vještačenjem), ali i radi provjeravanja podataka iz sadržaja zaprimljene kaznene 
prijave u skladu sa čl. 186. ZKP Upravo iz ovih razloga, nastavno dajemo 


202 


Mr. sc. Marijan Šuperina; Mr. sc. Stjepan Gluščić: Poligrafsko testiranje u Hrvatskom kaznenom i ... 
Zbornik radova Pravnog fakulteta u Splitu, god. 43, 2/2006., str. 191.-209. 


raščlambu posljednje nama poznate presude hrvatskog pravosuđa u kojoj je 
razmatrana primjena poligrafa prije donošenja ZIDZKP/022%. 

Općinski sud u Virovitici 5. siječnja 2001. zaprimio je u predmetu K-3/01-34 
optužnicu Općinskog državnog odvjetništva u Virovitici DO-K-241/2000 kojom 
se tereti optuženi da je 12. listopada 2000., u vremenu od 9.15 — 9.25 sati u 
Virovitici, u ulici Ivana Mažuranića, u kući oštećenog, u cilju da se okoristi, 
nakon što je pronašao ključ zaključane kuće na podestu malog prozora uz vrata, 
otključao ulazna vrata i neovlašteno ušao u kuću, te je u prostoriji dnevnog 
boravka sa komode uzeo i za sebe zadržao 1.000,00 Kn i 330,00 DM, pa je time, 
provaljivanjem, da dođe do stvari iz zatvorene zgrade, tuđu pokretnu stvar 
oduzeo s ciljem da je protupravno prisvoji čime je počinjeno kazneno djelo teške 
krađe opisano po čl. 217. st. 1. toč. 1. KZ, a u svezi sa čl. 216. st. 1. KZ. Nakon 
provedene glavne rasprave 25. travnja 2001., na kojoj je između ostalih bio 
ispitan i poligrafski ispitivač policijske uprave, Općinski sud u Virovitici osudio 
je optuženog za kazneno djelo teške krađe na kaznu zatvora od (6) šest mjeseci, 
a temeljem čl. 67. KZ primijenio je uvjetnu osudu i to tako da se izvršenje 
izrečene kazne zatvora odgađa na vrijeme od jedne godine. U obrazloženju 
presude (izdvojeno) pored ostalog nalazi se: 


*(...) Tijekom dokaznog postupka ispitani su svjedoci, policijski službenik - 
poligrafski ispitivač, vještak za daktiloskopiju, učinjen je uvid u potvrdu o 
privremenom oduzimanju predmeta, izvješće o poligrafskom ispitivanju, (...) 


Nesporno je da je kritičnog dana provaljeno u kuću oštećenika i to na 
način da je sa podesta malog prozora uz vrata, uzet ključ s kojim su 
otključana vrata, nakon č čega je počinitelj ušao u kuću te iz prostorije dnevnog 
boravka sa komode uzeo i za sebe zadržao 1.000,00 kuna i 330,00 DM. 
Sporno je da li je optuženik na inkriminirani način ušao u kuću oštećenika i 
uzeo novac. (...) 


4 Druge dvije poznate presude analizirao je Z. Roso na stranicama 320.-322. svoje monografije: 


“Poligraf u kriminalistici“. Radi se o presudama: Vrhovnog suda Hrvatske I. Kž-278/1968-5 od 15. 
svibnja 1968. i Okružnog suda u Zagrebu Kž-1495/72-3 od 10. kolovoza 1972. 

Izjava što ju je okrivljenik u tijeku psihijatrijskog vještačenja iznio vještaku u pogledu kaznenog djela 
i koja je unijeta u uvodni dio nalaza vještaka, bez obzira na to kako se optuženik brani u tijeku glavne 
rasprave, a njegova izjava koju je on dao u neformalnom razgovoru tijelima unutarnjih poslova već 
izdvojena, nije obavijest koju ima u vidu odredba čl. 78. st. 3. ZKP, niti se s njom može poistovjetiti, 
pa stoga nisu ispunjeni zakonski uvjeti da se ona na temelju čl. 78. st. 3. ZKP izdvoji iz spisa i posebno 
čuva, što je pogrešno učinio sud prvog stupnja. 

Naime, u čl. 323. st. 3. ZKP, na koje se pobijano rješenje poziva, između ostaloga je predviđeno da 
nakon završenog dokaznog postupka vijeće odluči da se drugi zapisnici i obavijesti predviđeni u čl. 
78. ZKP izdvoje iz spisa i odvojeno čuvaju, ako prije nije donesena odluka o njihovom izdvajanju. 
Jasno je da su to samo one obavijesti koje su u skladu s čl. 142. ZKP tijelima unutarnjih poslova dali 
okrivljenik i osobe navedene u čl. 216. i 217., te čl. 234. st. 1. ZKP (čl. 78. st. 3. ZKP), a koje su, u 
konkretnom slučaju, rješenjem istražnog suca od 14. rujna 1994. već izdvojene. 

Stoga nije bilo nikakve osnove za donošenje pobijanog rješenja, budući da sve ono što je optuženik u 
tijeku provođenja psihijatrijskog vještačenja slobodno iznio vještaku, nema karakter obrane, neovisno 
o tomu kako se optuženik brani, i nije obavijest koju ima u vidu odredba čl. 78. st. 3. ZKP, niti se s 
njom može poistovjetiti, pa je slijedom toga nije trebalo ni izdvojiti, kao što je to pogrešno postupio 
sud prvog stupnja. 


25 


Vrhovni sud Republike Hrvatske, I Kž-183/95. od 06. travnja 1995. 

Iz izvješća o poligrafskom testiranju, na koje je optuženik podvrgnut sa 
njegovim pristankom, proizlazi da je optuženik vjerojatni počinitelj, odnosno 
sigurni počinitelj, s obzirom da je isključeno supočiniteljstvo, a što je u svom 
iscrpnom i vjerodostojnom iskazu objasnio policijski službenik - poligrafski 
ispitivač, koji je izvršio poligrafsko ispitivanje optuženika.“ Naime, 
optuženik bi bio sigurni počinitelj da je priznao kazneno djelo, te kad se ne 
bi radilo o kaznenom djelu koje pruža mogućnost supočiniteljstva, pa je 
ostavljena teoretska mogućnost da je optuženik supočinitelj. Nadalje, iz 
izjave policijskog službenika - je optuženik prilikom poligrafskog testiranja, 
odgovarajući u vezi sa oštećenikom, ulaskom u kuću, uzimanjem novca, kao 
i na druga pitanja vezana uz kazneno djelo, pozitivno reagirao." (...) 


Nakon temeljite i savjesne ocjene svakog dokaza pojedinačno i u svezi s 
ostalim dokazima, utvrđen je nepobitan skup indicija koje bez dvojbe upućuju na 
okrivljenika kao počinitelja kaznenog djela (poligrafsko ispitivanje uz pristanak 
okrivljenika, te tenisice koje je kupio od novaca pribavljenog na protupravan 
način). (...) Sud smatra da će se upozorenjem uz prijetnju kaznom ostvariti svrha 
kažnjavanja. (...)? 

Optuženi se na izrečenu presudu žalio po svim osnovama iz čl. 366. ZKP/98, 
a iz sadržaja žalbe Županijski sud u Bjelovaru utvrđuje u svom obrazloženju 
rješenja (Kž-193/01-3) kako proizlazi da se presuda pobija zbog bitne povrede 
odredaba kaznenog postupka i pogrešnog i nepotpunog utvrđenog činjeničnog 
stanja. Zupanijski sud u Bjelovaru je prihvatio žalbu optuženika i rješenjem 
ukinuo presudu prvostupanjskog suda i predmet vratio sudu prvog stupnja na 
ponovno suđenje pred potpuno izmijenjenim vijećem. Ono što je zanimljivo, 
zamjenik Županijskog državnog odvjetništva u Bjelovaru predložio je na sjednici 
drugostupanjskog vijeća da prihvati žalbu optuženika i da ukine pobijanu 
presudu. Iz obrazloženja rješenja: 

“(...) U pravu je optuženik kada tvrdi da je činjenično stanje, na kojem se 
temelji odluka o njegovoj odgovornosti, pogrešno utvrđeno. Pri tome 
osnovano naglašava da osim rezultata poligrafskog ispitivanja u spisu 
predmeta nema niti jednog dokaza koji bi ukazivao na njega kao počinitelja 
teške krađe na štetu oštećenika. 


26 Sud prvog stupnja pravilno je postupio kad je iz spisa izdvojio video zapis koji se odnosi na obavijest 
koju je djelatnicima policije dao osumnjičenik u smislu čl. 186. ZKP (prije čl. 177. ZKP), a na temelju 
koje obavijesti su redarstvene vlasti provele rekonstrukciju događaja. Naime, video zapis kojeg su 
policijski djelatnici učinili tijekom očevida ili rekonstrukcije na temelju izjave osumnjičenika ima 
karakter obavijesti u smislu čl. 186. ZKP koja se u smislu čl.78. st. 3. ZKP mora izdvojiti iz spisa, pa 
se prema tome, na takvom video zapisu ne može temeljiti sudska odluka. 

Vrhovni sud Republike Hrvatske, I Kž 364/03, od 8. svibnja 2003. 

27 Nisu ispunjeni zakonski uvjeti iz čl. 78. st. 2. ZKP u vezi s čl. 9. st. 2. ZKP, da se iz spisa izdvoje kao 
nezakoniti dokazi iskazi policajaca ispitanih kao svjedoka, s obzirom da su iskazivali samo o onom što 
su vidjeli prigodom postavljene zasjede na određenom području, provodeći izvide, sukladno odredbi 
čl. 177. st. 2. ZKP. 

Vrhovni sud Republike Hrvatske, I Kž 444/02, od 25. rujna 2003. 

Rezultat poligrafskog ispitivanja dovoljan je za ocjenu postojanja osnovane 
sumnje da je testirana osoba počinitelj kaznenog djela, ali nije prikladan da se 
samo na njemu s potrebnom sigurnošću to i zaključi i samo na rezultatu 
poligrafskog testiranja temelji odluka o odgovornosti neke osobe. Prihvatljivost 
rezultata takvog testiranja je vrlo relevantna. Ona ovisi o tome da li je testirana 
osoba imala saznanja o okolnostima pod kojima je djelo počinjeno. To proizlazi 
i iz iskaza poligrafskog ispitivača koji je obavio testiranje optuženika, koji 
posebno naglašava da ga je pitao da li ima saznanja o djelu. (...) 


Nesporno je da je optuženik bio u kontaktu sa djelatnicima policije prije 
poligrafskog testiranja,?* ali ga sud nije pitao da li je saznao kakve podatke o 
okolnostima pod kojim je počinjeno djelo. (...) 


U ponovnom postupku sud će otkloniti nedostatke na koje mu je ukazano. 
Prije svega detaljnije će ispitati optuženik o tome što je sve prethodilo 
poligrafskom testiranju, a nakon toga će pažljivom ocjenom svih dokaza, 
vodeći računa o nalazu i mišljenju Centra za kriminalistička vještačenja, 
donijeti novu odluku. (...)? 


Nakon održane nove glavne rasprave 11. prosinca 2001. Općinski sud u 
Virovitici (K-167/01-4) presudio je da se optuženik oslobađa optužbe (DO-K- 
241/2000 od 05. siječnja 2001.) temeljem čl. 354. toč. 3. ZKP/89 (nije dokazano 
da je optuženik počinio djelo za koje se optužuje). U postupku pred vijećem 
općinskog suda na glavnoj raspravi zamjenica Općinskog državnog odvjetnika 
inače je odustala od optužbe jer je smatrala da na osnovi cjelokupnog provedenog 
dokaznog postupka nije dokazano da bi okrivljenik počinio kazneno djelo koje 
mu se stavljalo na teret, pa je kao supsidijarni tužitelj postupak nastavio voditi 
oštećenik. U obrazloženju odluke prvostupanjski sud navodi: 

“(...) Optuženik je uz svoj pristanak bio podvrgnut poligrafskom ispitivanju, a 
na temelju kojeg ispitivanja proizlazi da je okrivljenik vjerojatni počinitelj, a 
sigurni bi bio kad bi priznao kazneno djelo. Poligrafski ispitivač koji je obavio 
poligrafsko testiranje optuženika izjavio je kako je zaokružio da je optuženik 
vjerojatni počinitelj iz razloga što je ostavio teoretsku mogućnost da je on 
supočinitelj. Nadalje iz iskaza poligrafskog ispitivača proizlazi da je optuženik 
prilikom poligrafskog ispitivanja, odgovarajući na pitanja u svezi s oštećenikom, 
ulaskom u kuću, uzimanjem novca, pozitivno reagirao. Međutim, samo na 
osnovu poligrafskog ispitivanja ne može se temeljiti odluka o odgovornosti s 
obzirom da krajnji rezultat takvog testiranja ovisi 1 o tome da li je ispitivana osoba 


2 Dragovoljni pristanak osumnjičene osobe zbog kaznenog djela teškog ubojstva iz čl. 91. toč. 4. KZ da 
djelatnike policije odvede na mjesto događaja i pokaže mjesto gdje je odbačeno tijelo oštećenika, što 
je po dolasku na mjesto događaja i učinila, predstavlja obavijest (čl. 177. st. 4. ZKP) koju je 
osumnjičena osoba dala redarstvenim vlastima tijekom kriminalističke obrade, a ne njen iskaz u smislu 
čl. 177. st. 5. ZKP, pa su se ispunili zakonski uvjeti iz čl. 78. st. 3. u vezi s čl. 177. st. 4. ZKP da se taj 
dio njenog obavijesnog razgovora izdvoji iz spisa. 

Vrhovni sud Republike Hrvatske, I Kž 123/04-3, od 26. veljače 2004. 

imala neka saznanja na koji način je djelo počinjeno. Da je optuženik znao za 
neke okolnosti pod kojima je djelo počinjeno to može obrazložiti činjenicu da je 
pozitivno reagirao na testiranju. Međutim, u slučaju da optuženiku nisu bile 
poznate nikakve okolnosti počinjenja kaznenoga djela, to može upućivati na to 
da optuženik ne govori istinu, ali sud i dalje ne raspolaže niti jednim materijalnim 
dokazom koji bi upućivao da je upravo optuženik počinio to djelo ili možda da je 
bio supočinitelj. (...) Sud je utvrdio da nije dokazano da bi optuženik počinio 
kazneno djelo koje mu se stavlja na teret, te je temeljem čl. 354. toč. 3. ZKP/89 
donio odluku kojom se optuženik oslobađa optužbe. (...)? 


ZAKLJUČAK 


Na kraju ovoga rada želimo istaknuti kako poligraf, kao i samo poligrafsko 
ispitivanje/testiranje, nije nikakav “pakleni stroj" koji na znanstveno neutemeljen 
način “čita misli“, “slama savjest ispitanika", “sili ga na priznanje" - suvremeni 
oblik juramentum purgationis XXI. stoljeća. Jednako tako, ni poligrafski 
ispitivači nisu svemoćni, oni nisu “vračevi" koji dolaze do istine. 

Sam postupak, pored pravila struke koje mora poštivati poligrafski ispitivač, 
potrebno je voditi u suglasju sa donesenim zakonskim odredbama Zakona o 
kaznenom postupku, Zakona o policiji i pravilnicima, uvažavajući posebnost 
ovakvog specifičnog oblika prikupljanja podataka o kaznenom djelu, počinitelju, 
svjedocima, predmetima i tragovima u svezi sa kaznenim djelom koji mogu 
poslužiti za utvrđivanje činjenica očevidom ili vještačenjem; te poštujući 
osobnost ispitanika i sva njegova prava koja mu se jamče. 

Poligrafsko ispitivanje treba određivati u skladu sa kriminalističkim taktičkim i 
metodičkim pravilima, bez pritisaka ili utjecaja na poligrafskog ispitivača 
(maksimalno poštivanje načela objektivnosti). Poligrafsko ispitivanje je važan 
postupak tijekom policijskog izvida (kriminalističke procedure), te ga ne bi trebalo 
eksploatirati bez opravdanih razloga u smislu “zadnjeg raspoloživog sredstva. Ono 
se treba koristiti u skladu sa pravilnom kriminalističkom prosudbom, planski, taktički 
i profesionalno. Potrebno je podržati ideju kako je diskreciono pravo svakog 
poligrafskog ispitivača da prosudi postoje li uvjeti za poligrafsko ispitivanje/testiranje 
osoba u svakom konkretnom (kriminalnom) događaju. Poligrafski ispitivač treba, bez 
ikakvih sugestija 1 pritisaka (utjecaja) sa strane, donijeti svoje obrazloženo mišljenje 
(zaključak), dijagnozu dobivenih psiho-fizioloških reakcija na poligramu. Na 
kriminalističkim istražiteljima je zadaća da u sklopu logički sastavljenih svih 
prikupljenih indicija iskoriste rezultate poligrafskog testiranja. Kod toga se zalažemo 
da odnosi između kriminalističkih istražitelja i poligrafskih ispitivača budu oni koji 
su karakteristični za timski rad, općenito, a u svezi konkretnog kriminalnog događaja 
i prije podnošenja zahtjeva za poligrafsko ispitivanje. 

Predmet kriminalističke procedure, odnosno poligrafskog ispitivanja, određen je 
kaznenim pravom. Stoga sudionici u kriminalističkom procesu, kriminalistički 
istražitelji i poligrafski ispitivači trebaju znati zakonske opise kaznenih djela. Ti 

zakonski opisi određuju predmet njihovog rada, oni određuju što je predmet njihovog 
istraživanja, otkrivanja, razjašnjavanja i utvrđivanja. Kaznenopravnim sadržajem 
određena je međusobna komunikacija između kriminalističkog istražitelja 1 
poligrafskog ispitivača, sadržaj podataka neophodnih za primjenu poligrafskog 
ispitivanja (testiranja), uvažavajući sve posebnosti kriminalističkih karakteristika 
(elemenata) kaznenog djela specifičnih u svakom konkretnom kriminalnom događaju. 

POLYGRAPH EXAMINATIONS IN CRIMINAL JUSTICE IN 
CROATIA: THE ANALYSIS OF THE COURT PRACTICES 


The article discusses the legal solutions regarding the polygraph examinations in criminal 
proceedings (starting with the detection/location of criminal offender, locating witnesses, collection of all 
sort of evidence to be accepted by the court, collection of physical evidence which could help to establish 
the facts, criminal investigation and the elimination of the innocent suspects) with reference to the 
Criminal Procedure Act (Amendments from 2002) and the Police Act (2000). Pursuant to the provisions 
of Article 186, item 2 of the Criminal Procedure Act the polygraph examination is a separate activity 
within the police proceedings which differs from the activity called information gathering. The Article 46 
of the Police Act allows for the polygraph examinations of persons outside the criminal investigation in 
cases of reported missing persons, suspicious death and the like. 

The paper introduces the distinction between the adequacy and sufficiency of the legal 
regulation of polygraph examinations as criminal investigation activity which would guarantee the 
correct usage of polygraph during preliminary investigation proceedings, after it has been 
explained and accepted that the polygraph examinations can be used by the police as an efficacious 
supportive device in criminal investigation. 

For that reason, the paper doesn't discuss the issue of polygraph examination results as formal 
evidence in criminal proceedings, which is neither foreseen nor allowed by the Croatian criminal 
law. It discusses the legal solutions regarding the possibilities of the use of this very effective 
technic in detecting, investigating and information gathering about the offender and/or the offence, 
in search for clues and objects which could produce legally relevant facts. The issue, which is 
important for the future (de lege ferenda), is the usability of polygraph examinations for so-called 
diagnostic purposes like the testing of specific skills of the examinees or defining certain decisive 
factors in case of a parole release. One of the basic issues of the legal solution of the problem is the 
protection of human rights and liberties especially from the point of view of person's free will and 
voluntariness during preliminary criminal procedure. 


Key words: polygraph, polygraph examination, polygraph examinee, criminal 
investigation, investigation actions, Police Act, Criminal Procedure 
Act, court practice. 


208 


